CELEX: E2015J0023
Language: mt
Date: 2016-02-01 00:00:00
Title: Sentenza tal-Qorti tal-1 ta’ Frar 2016 fil-Kawża E-23/15 — L-Awtorità ta’ Sorveljanza tal-EFTA vs Il-Prinċipat tal-Liechtenstein (Nuqqas minn Stat taż-ŻEE/EFTA li jonora l-obbligi tiegħu — Nuqqas ta’ implimentazzjoni — id-Direttiva 2010/53/UE)

19.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 18/29
            
         SENTENZA TAL-QORTI
   tal-1 ta’ Frar 2016
   fil-Kawża E-23/15
   L-Awtorità ta’ Sorveljanza tal-EFTA vs Il-Prinċipat tal-Liechtenstein
   (Nuqqas minn Stat taż-ŻEE/EFTA li jonora l-obbligi tiegħu — Nuqqas ta’ implimentazzjoni — id-Direttiva 2010/53/UE)
   (2017/C 18/13)
   Fil-Kawża E-23/15, l-Awtorità ta’ Sorveljanza tal-EFTA vs il-Prinċipat ta’ Liechtenstein – APPLIKAZZJONI għal dikjarazzjoni li billi naqas milli jadotta l-miżuri neċessarji għall-implimentazzjoni tal-Artikoli 15 u 16 tal-Att li ssir referenza għalih fil-punt 15zn tal-Kapitolu XIII tal-Anness II tal-Ftehim dwar iż-Żona Ekonomika Ewropea (id-Direttiva 2010/53/UE tal-Parlament Ewropew u tal-Kunsill tas-7 ta’ Lulju 2010 dwar l-istandards tal-kwalità u s-sigurezza ta’ organi umani maħsuba għal trapjanti, kif korrett), kif adattat għall-Ftehim permezz tal-Protokoll 1 tiegħu, u mid-Deċiżjoni tal-Kumitat Konġunt Nru 164/2013 tat-8 ta’ Ottubru 2013, fi ħdan iż-żmien stabbilit, il-Prinċipat ta’ Liechtenstein naqas milli jonora l-obbligi tiegħu skont l-Artikolu 31 ta’ dak l-Att u skont l-Artikolu 7 tal-Ftehim, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat is-sentenza fl-1 ta’ Frar 2016, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li, billi naqas, fi ħdan iż-żmien stabbilit, li jadotta l-miżuri neċessarji għall-implimentazzjoni tal-Artikoli 15 u 16 tal-Att li ssir referenza għalih fil-punt 15zn tal-Kapitolu XIII tal-Anness II tal-Ftehim dwar iż-Żona Ekonomika Ewropea (id-Direttiva 2010/53/UE tal-Parlament Ewropew u tal-Kunsill tas-7 ta’ Lulju 2010 dwar l-istandards tal-kwalità u s-sigurezza ta’ organi umani maħsuba għal trapjanti, kif korrett), kif adattat għall-Ftehim permezz tal-Protokoll 1 tiegħu, il-Liechtenstein naqas milli jonora l-obbligi tiegħu skont l-Artikolu 31 ta’ dak l-Att u skont l-Artikolu 7 tal-Ftehim taż-ŻEE.
            
         
               2.
            
            
               Tordna lil-Liechtenstein iħallas l-ispejjeż tal-proċedimenti.